CELEX: 62013TN0013
Language: bg
Date: 2013-01-03 00:00:00
Title: Дело T-13/13: Жалба, подадена на 3 януари 2013 г. — MasterCard International/СХВП — Nehra (surfpin)

23.3.2013   
            
            
               BG
            
            
               Официален вестник на Европейския съюз
            
            
               C 86/19
            
         Жалба, подадена на 3 януари 2013 г. — MasterCard International/СХВП — Nehra (surfpin)
   (Дело T-13/13)
   2013/C 86/31
   Език на жалбата: английски
   
      Страни
   
   
      Жалбоподател: MasterCard International, Inc. (Ню Йорк, Съединени американски щати) (представители: N. Bolter и C. Sawdy, solicitors)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Sheetal Nehra (Лондон, Обединено кралство)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението съгласно член 8, параграф 1, буква б), член 8, параграф 4 и член 8, параграф 5 от Регламент № 207/2009;
            
         
               —
            
            
               да уважи изцяло възражението на жалбоподателя срещу марката на ответника;
            
         
               —
            
            
               алтернативно, да уважи възражението на жалбоподателя по отношение на тези услуги, за които бъде установено, че е налице вероятност от объркване и/или за тези услуги, за които бъде прието, че е налице опасност заявената марка да извлече неоснователно полза или да нанесе вреда на отличителния характер или репутацията на марката на жалбоподателя и
            
         
               —
            
            
               да осъди ответника да плати съдебните разноски на жалбоподателя.
            
         
      Правни основания и основни доводи
   
   
      Заявител на марката на Общността: другата страна в производството пред апелативния състав
   
      Марка на Общността, предмет на спора: фигуративна марка в синьо, черно и бяло, съдържаща словния елемент „surfpin“, и фигура, съставена от три припокриващи се кръга, за услуги от клас 36 — заявка за регистрация на марка на Общността № 8 368 862
   
      Притежател на марката или знака, на която/който е направено позоваване в подкрепа на възражението: жалбоподателят
   
      Марка или знак, на която/който е направено позоваване в подкрепа на възражението: фигуративни марки в различни цветове, съдържащи фигура, съставена от припокриващи се кръгове, а някои от тях и словните елементи „MasterCard Worldwide“ или „MasterCard“ — регистрация на марка на Общността № 5 198 585, регистрация на марка на Общността № 5 198 494, регистрация на марка в Обединеното кралство № 2 425 471, регистрация на марка в Обединеното кралство № 2 429 669, регистрация на марка на Общността № 5 646 261, регистрация на марка на Общността № 761 221, регистрация на марка на Общността № 5 646 609, за стоки и услуги от класове 3, 5, 6, 9, 12, 14, 16, 18, 20, 21, 24, 25, 27, 28, 35, 36, 38, 39, 41, 42, 43, 44 и 45
   
      Решение на отдела по споровете: отхвърля възражението.
   
      Решение на апелативния състав: отхвърля жалбата.
   
      Изложени правни основания: нарушение на член 8, параграф 1, буква б) и параграфи 4 и 5 от Регламент на Съвета № 207/2009.